નકારાત્મક પોઇન્ટ કોઈ પણ ખેલાડીના ખાતામાં બે વર્ષ સુધી જમા રહેશે. આ પોઇન્ટની ગણતરી ગઈ કાલ એટલે કે ૨૨ સપ્ટેમ્બરથી શરૂ થઈ ચૂકી છે. એલબીડબલ્યુને લઈને અમ્પાયરના કોલ સાથે સંબંધિત ડીઆરએસનો નિયમ પણ ગઈ કાલથી અમલી થઈ ગયો છે. આ નિયમ પ્રમાણે પહેલી મેચ આગામી રવિવારે દક્ષિણ આફ્રિકા અને આયર્લેન્ડ વચ્ચે બેનોનીમાં રમાશે. આ પરિવર્તન બાદ એવું માનવામાં આવી રહ્યું છે કે આ ફેરફારથી બોલર્સને વધુ ફાયદો થશે અને મેદાન પરના અમ્પાયરનો નિર્ણય ત્રીજા અમ્પાયરને મોકલવાથી વધુ બેટ્સમેનોને આઉટ આપી શકાશે. અગાઉના નિયમ પ્રમાણે લાઇન સ્ટમ્પની વચ્ચે માનવામાં આવતી હતી, નવા નિયમ પ્રમાણે લાઇન સ્ટમ્પના બહારના હિસ્સાથી માનવામાં આવશે.